16/07/2019 | Administración LocalMunicipal
A Coruña
Secretaría Xeral
Información pública

ANUNCIO Na Xunta de Goberno Local, en sesión extraordinaria e urxente celebrada o 12 de xullo de 2019, adoptáronse, entre outros, os seguintes acordos relativos ao nomeamento de Direccións de Área e Determinación do número e réxime do persoal eventual que a continuación se transcriben literalmente: “NOMEAMENTO DIRECTORAS ÁREAS MUNICIPAIS Primeiro. –Nomear aos titulares dos seguintes órganos directivos municipais:  D.ª María José Porto Cagiao, Directora de Área de Igualdade, Benestar Social e Participación.  D.ª Elvira Quintairos Lorenzo, Directora de Infraestructura e Mobilidade.  D.ª Angelika Lorenzen Ketterling, Directora de Medio Ambiente e Sostibilidade. Segundo. –Segundo o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, do 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares dos anteriores órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87 do Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro. Terceiro. –Para dar efectividade económica aos nomeamentos que se propoñen existe crédito suficiente no Orzamento Municipal prorrogado para 2019. Cuarto. –Darase conta ao Pleno, aos efectos do artigo 132 do ROM, en relación co 130.3 da Lei 7/85, do 2 de abril, de Bases do Réxime Local. Quinto. –Notifíquese este acordo a todas as concellarías delegadas, órganos directivos e xefaturas dos servizos municipais”. “DETERMINACIÓN DO NÚMERO E RÉXIME DO PERSOAL EVENTUAL Primeiro. –Establecer, dentro do límite máximo de gasto autorizado polo Pleno da Corporación e de acordo co réxime, estrutura e límites de retribucións previstos no citado acordo plenario, o número e categorías do persoal eventual ao servizo deste Excmo. Concello, que quedan determinados segundo a seguinte estructura que ten en conta asemesmo a taboa de correspondencias establecidas na Base 9.ª das aprobadas para a execución do Orzamento:  1 posto de conselleiro técnico tipo V. Retribución bruta de 35.000,00 €/ano.  11 postos de asesor técnico tipo I. Retribución bruta de 32.000,00 €/ano.  6 postos de asesor técnico tipo II. Retribución bruta de 28.000,00 €/ano.  3 postos de asesor técnico tipo III. Retribución bruta de 25.000,00 €/ano. Segundo. –O complemento de especial dedicación, en calquera das categorías previstas de persoal eventual se devengará unicamente cando así se acorde con motivo de cada nomeamento. A asignación deste complemento determina unha xornada de traballo mínima de corenta horas semanais, sen prexuízo do aumento de horario que ocasionalmente sexa preciso por necesidades do servizo. Terceiro. –Todo o persoal eventual queda sometido ao réxime de incompatibilidades establecido pola Lei 53/1984, do 26 de decembro, de incompatibilidades do persoal ao servizo das Administracións Públicas e demais normas estatais e autonómicas aplicables nesta materia. Cuarto. –De acordo co disposto no artigo 87 da Lei 7/2007, do 12 de abril, do Estatuto Básico do Empregado Público, os funcionarios de carreira que sexan designados como persoal eventual serán declarados na situación administrativa de servizos especiais, co réxime e efectos previstos no devandito precepto”. A Coruña, 12 de xullo de 2019. A ALCALDESA, P. D. D. Juan Manuel Díaz Villoslada